**ceas lacom**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(eu și Saint-John Perse)

disimulați pași de noiembrie…

scrisori

sunt duse aiurea de valuri-

"focurile de adăpost

aveau luciri roșiatice

în coșurile lor de fier."

pacea dunelor,

răvășite de furtuni,

ascunde ochii de gheață-

"o sută de zei

muți

pe mesele lor de piatră"

porumbeii au la picior

lanțuri de aur.

recitind altă poveste din 1001 de nopți…-

"ajungeai

răs al apelor

până-n batiștea pământeanului"

pace prin puterea

nisipurilor uscate

de sânge…-

"și steaua fără țară

drumărește în slăvile

veacului verde"

limbile ceasului înaintea semănătorului …

ghețarul doomsday rostogolit în

anverguri mistice…-

"spre a vedea înaintea zilei

și sub pânzele-i dezlegate

cu pași de fermitate…”

târziul ascuns e sub copita

unui neînduplecat

metronom…-

"tragedienele au venit

coborând

din cariere…"

antract pentru o gură de libertate…

valabil și astăzi:

<noi nu scriem istoria, noi o creăm.>-

"fetele trag după ele la rău

perucile noastre

largi de păr negru"

avatarul lui eugen țurcanu,

pentru binele comun,

gratuit.-

"leoaice bătrâne în deșert

strivesc ghizdurile de piatră

ale scenei."

lentilele-s sparte,

ceața acoperă, ca un muget de fiară, ecoul:

<după noi, tot noi venim>-

"roata dramei

se învârtește

pe tocila apelor"

remodelând timpul...

șarpe numeric

prin fereastra overton…-

" un ceas lacom

se-mpurpura prin

levănțicile de mare"